pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดฯ จุลพงษ์ เป็นประธานปิดโครงการปรับโครงสร้างปั้นนักธุรกิจเกษตรอุตสาหกรรม และมอบเกียรติบัตรให้แก่ผู้ผ่านหลักสูตรภายใต้โครงการฯ
วันศุกร์ที่ 14 กุมภาพันธ์ 2563
รองปลัดฯ จุลพงษ์ เป็นประธานปิดโครงการปรับโครงสร้างปั้นนักธุรกิจเกษตรอุตสาหกรรม และมอบเกียรติบัตรให้แก่ผู้ผ่านหลักสูตรภายใต้โครงการฯ
นายจุลพงษ์ ทวีศรี รองปลัดกระทรวงอุตสาหกรรมเป็นประธานปิดโครงการปรับโครงสร้างปั้นนักธุรกิจเกษตรอุตสาหกรรม (AGROGENIUS ACADEMY) ประจําปีงบประมาณ 2562 ณ แม็คโคร สาขารามคําแหง 24
วันนี้ (14 กุมภาพันธ์ 2563) นายจุลพงษ์ ทวีศรี รองปลัดกระทรวงอุตสาหกรรมเป็นประธานปิดโครงการปรับโครงสร้างปั้นนักธุรกิจเกษตรอุตสาหกรรม (AGROGENIUS ACADEMY) ประจําปีงบประมาณ 2562 และมอบเกียรติบัตรให้แก่ผู้ผ่านหลักสูตรภายใต้โครงการฯ โดยมีนายใบน้อย สุวรรณชาตรี รองอธิบดีกรมส่งเสริมอุตสาหกรรม พร้อมด้วยผู้แทนจากหน่วยงานภาครัฐและภาคเอกชนเข้าร่วม ณ แม็คโคร สาขารามคําแหง 24
ทั้งนี้ยังได้เดินชมนิทรรศการซึ่งจัดแสดงสินค้าเกษตรอุตสาหกรรม และชมกิจกรรม Business Matching สินค้าเกษตรอินทรีย์ของผู้ประกอบการที่เข้าร่วมโครงการฯ ภายในบริเวณจําหน่ายสินค้าของแม็คโครอีกด้วย
รัฐบาลไทย-ข่าวทำเนียบรัฐบาล-แจ่ม! หน้ากากแฟชั่นผ้าบาติก โผล่งานมหกรรมการค้าชายแดนใต้ จุรินทร์-นิพนธ์ เชียร์ทำใช้ในท้องถิ่นและใช้ทดแทนตามที่ ก.สาธารณสุขแนะนำได้
วันพุธที่ 19 กุมภาพันธ์ 2563
แจ่ม! หน้ากากแฟชั่นผ้าบาติก โผล่งานมหกรรมการค้าชายแดนใต้ จุรินทร์-นิพนธ์ เชียร์ทําใช้ในท้องถิ่นและใช้ทดแทนตามที่ ก.สาธารณสุขแนะนําได้
นายจุรินทร์ ลักษณวิศิษฏ์ รองนายกรัฐมนตรี และ รัฐมนตรีว่าการกระทรวงพาณิชย์ พร้อมด้วยนายนิพนธ์ บุญญามณี รัฐมนตรีช่วยว่าการกระทรวงมหาดไทย  เยี่ยมชมบูธสินค้าหัตถกรรม  งานผีมือผ้าบาติก สินค้าเด่นประจําท้องถิ่น แต่ละจังหวัดของภาคใต้
และอื่นๆในงานมหกรรมการค้าชายแดน ที่มีตั้งแต่ 13-16 กพ.2563 อําเภอสุไหงโก-ลก จังหวัดนราธิวาส และหลังพิธีเปิดเมื่อเวลา 20.30 น.ระหว่างเดินเยี่ยมชม รัฐมนตรีทั้ง 2 ให้ความสนใจบูธผ้าบาติก ซึ่งส่วนหนึ่งใช้ผ้าประจําถิ่นประดิษฐ์เป็นหน้ากากใช้ทดแทนหน้ากากอนามัย ในระดับหนึ่ง และที่น่าสนใจคือทําเป็นลวดลายแฟชั่นสวยงาม
โดยนายจุรินทร์ ทดลองใช้ พร้อมกล่าวว่า ลักษณะ หน้ากากผ้าเช่นนี้ กระทรวงสาธารณสุข (กรมอนามัย และ สํานักงานอาหารและยา ) เคยให้ข้อมูลว่าสามารถใช้ทดแทนป้องกันการติดต่อโรคได้ในระดับหนึ่ง โดยประชาชนทั่วไปใช้ได้เป็นผลิตภัณฑ์ ยกเว้นที่ไม่เกี่ยวกับทางการแพทย์ และรัฐบาลกําลังส่งเสริมให้ตัดเย็บหน้ากากผ้าเช่นนี้ โดยให้หน่วยการปกครองท้องถิ่นส่งเสริม ทั่วประเทศภายใต้ความรับผิดชอบของกระทรวงมหาดไทย โดยได้ดําเนินการส่งเสริมให้หน่วยการปกครองท้องถิ่นจะทําหน้ากากผ้าขึ้นมาเพื่อใช้ทดแทนกรณีหน้ากากที่ผลิตโดยโรงงานอุตสาหกรรม โรงงานผลิตหน้ากากอนามัยทั่วไป ไม่สามารถดําเนินการได้ทันเพราะความต้องการเพิ่มสูงมาก อย่างไรก็ตามหน้ากากผ้านี้เหมือนกับเป็นแฟชั่นไปด้วย
" สวยครับอันนี้ออกแบบดีด้วย อันนี้เขายี่ห้อ Ise Mask โรงงานอยู่ในนราธิวาส เพราะฉะนั้นกลุ่มแม่บ้านหรือหน่วยการปกครองท้องถิ่นทั่วประเทศสามารถที่จะไปใช้ออกแบบเพิ่มเติมได้ ที่นี่เป็นผ้านาโน นวัตกรรมนาโน ของจังหวัดปัตตานี มีโรงงานอยู่ที่นราธิวาส แบบนี้ต้องส่งเสริมให้หน่อยการปกครองท้องถิ่นตัดเย็บใช้กันเองหรือขายกันเองในหน่วยการปกครองท้องถิ่นในพื้นที่ เพื่อที่จะใช้ทดแทนหน้ากากที่ผลิตจากโรงงานอุตสาหกรรม และสามารถป้องกันได้ใกล้เคียงกัน ทางกระทรวงสาธารณสุขออกมาแถลงข่าวแล้ว" นายจุรินทร์ กล่าว
สําหรับมหกรรมการค้าชายแดน ครั้งนี้ รองนายกรัฐมนตรีและรัฐมนตรีว่าการกระทรวงพาณิชย์ ร่วมกับ รัฐมนตรีช่วยว่าการกระทรวงมหาดไทย และคณะ ยังมีกําหนดการกิจกรรมส่งเสริมการค้าชายแดนภาคใต้ ณ อําเภอเมืองจังหวัดนราธิวาส เป็นวันที่2 คือเวลา 9.00 น.วันนี้ (16 กุมภาพันธ์ 2563 ) นายจุรินทร์จะเป็นสักขีพยานการลงนามบันทึกความ ร่วมมือร่วมกันระหว่างธนาคารไทยกับมาเลเซีย คือ EXIM Bank ไทย กับ EXIM Bank มาเลเซีย และอีกคู่คือ SME Bank ไทย และ SME Bank มาเลเซีย ที่โรงแรมอิมพีเรียล จากนั้นเป็นการพบปะชมกิจกรรมเจรจาจับคู่ธุรกิจ ระหว่างผู้ประกอบ 14 จังหวัดภาคใต้ของไทย กับผู้ประกอบการมาเลเซีย โรงแรมอิมพีเรียล ของกรมส่งเสริมการค้าระหว่างประเทศ กระทรวงพาณิชย์ จากนั้นต่อเนื่องด้วยการเป็นประธานการประชุมร่วมภาครัฐและเอกชน เพื่อส่งเสริมการค้าชายแดนไทย - มาเลเซีย และเวลา 11.15 น.จะประธานเปิดงานสัมมนา เรื่อง “การพัฒนาสินค้าท่องเที่ยวสู่การส่งออก” ที่โรงแรมอิมพีเรียล เช่นกัน
รัฐบาลไทย-ข่าวทำเนียบรัฐบาล-สธ. เผยรอบ 3 เดือน มีผู้ป่วยฉุกเฉินวิกฤตรับบริการโครงการ UCEP  3,515 ราย
วันศุกร์ที่ 23 มิถุนายน 2560
สธ. เผยรอบ 3 เดือน มีผู้ป่วยฉุกเฉินวิกฤตรับบริการโครงการ UCEP  3,515 ราย
กระทรวงสาธารณสุข เผยโครงการ “เจ็บป่วยฉุกเฉินวิกฤต มีสิทธิทุกที่” ตั้งแต่เริ่มโครงการ 1 เมษายน 2560 จนถึงขณะนี้ มีผู้ป่วยทุกสิทธิการรักษารับบริการ 3,515 ราย ย้ําประชาชนหากเจ็บป่วยฉุกเฉินวิกฤต
ขอให้ไปโรงพยาบาลรัฐหรือเอกชนที่ใกล้ที่สุด หรือโทรขอความช่วยเหลือ 1669 ฟรี ตลอด 24 ชั่วโมง เพื่อให้ถึงมือหมอเร็วที่สุด เพิ่มโอกาสการรอดชีวิตและลดความพิการให้น้อยที่สุด
วันนี้ (23 มิถุนายน 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า กระทรวงสาธารณสุขและหน่วยงานที่เกี่ยวข้องได้ร่วมกันดําเนินงานตามนโยบาย “เจ็บป่วยฉุกเฉินวิกฤต มีสิทธิทุกที่” (Universal Coverage for Emergency Patients : UCEP) ของรัฐบาล ที่ต้องการให้ผู้ป่วยที่อยู่ในภาวะฉุกเฉินวิกฤตทุกคน ไม่ว่าสิทธิใดก็ตาม ได้รับการรักษาที่โรงพยาบาลรัฐหรือเอกชนที่อยู่ใกล้ที่สุด เพื่อเพิ่มโอกาสการรอดชีวิตและลดความพิการให้น้อยที่สุด โดยไม่ต้องสํารองเงินค่ารักษาพยาบาลในระยะเบื้องต้น 72 ชั่วโมงแรก ผลการดําเนินงานตั้งแต่เริ่มโครงการ 1 เมษายน – 22 มิถุนายน 2560 มีผู้ป่วยเข้าเกณฑ์ผู้ป่วยฉุกเฉินวิกฤต 3,515 ราย จากผู้ขอใช้สิทธิทั้งหมด 7,655 ราย มากที่สุดคือ สิทธิหลักประกันสุขภาพถ้วนหน้า รองลงมาคือสิทธิประกันสังคม สิทธิสวัสดิการรักษาพยาบาลข้าราชการ และกองทุนอื่นๆ
นายแพทย์โสภณ กล่าวต่อว่า ผู้ป่วยที่เข้าเกณฑ์ตามโครงการนี้ หมายถึงผู้ป่วยที่มีอาการฉุกเฉินวิกฤติ ที่ส่งผลต่อชีวิตและอวัยวะสําคัญ ได้แก่ 1.หัวใจหยุดเต้น ไม่หายใจ ไม่รู้สึกตัว 2.อาการทางสมอง มีการรับรู้ สติเปลี่ยนไป บอกเวลา สถานที่ คนที่คุ้นเคยผิดอย่างเฉียบพลัน 3.หายใจเร็ว แรง และลึก หายใจมีเสียงดังผิดปกติ พูดได้แค่สั้นๆ หรือร้องไม่ออก ออกเสียงไม่ได้ สําลักอุดทางเดินหายใจกับมีอาการเขียวคล้ํา 4.ระบบไหลเวียนเลือดวิกฤตอย่างน้อย 2 ข้อ คือตัวเย็นและซีด เหงื่อแตกจนท่วมตัว หมดสติชั่ววูบ หรือวูบเมื่อลุกยืนขึ้น 5.อวัยวะฉีกขาดเสียเลือดมาก เสี่ยงต่อการพิการ และ 6.อาการอื่นๆ ที่มีภาวะเสี่ยงต่อชีวิตสูง เช่น เจ็บหน้าอกรุนแรง แขนขาอ่อนแรงทันทีทันใด ชักเกร็ง เป็นต้น
“ขอให้ประชาชนที่มีอาการเจ็บป่วยฉุกเฉินวิกฤต ไปรับการรักษาที่โรงพยาบาลรัฐหรือเอกชนที่อยู่ใกล้ที่สุดหรือไปถึงเร็วที่สุด เพื่อให้ได้รับการดูแลรักษาจากแพทย์อย่างรวดเร็ว อย่าให้เสียโอกาสในช่วงนาทีวิกฤตของชีวิต หากเจ็บป่วยฉุกเฉินโทรขอความช่วยเหลือที่สายด่วน 1669 ตลอด 24 ชั่วโมง ประชาชนหรือสถานพยาบาลมีข้อสงสัยสอบถามได้ที่ โทร 02-8721669 หรือ ucepcenter@niems.go.th ตลอด 24 ชั่วโมง” นายแพทย์โสภณกล่าว
********************************** 23 มิถุนายน 2560
รัฐบาลไทย-ข่าวทำเนียบรัฐบาล-ประชุมอธิการบดีนานาชาติ
วันศุกร์ที่ 2 กุมภาพันธ์ 2561
ประชุมอธิการบดีนานาชาติ
ศ.คลินิก นพ.อุดม คชินทร รมช.ศึกษาธิการ เป็นประธานพิธีเปิดการประชุมอธิการบดีระดับนานาชาติ เฉลิมฉลองวาระครบรอบ 75 ปี แห่งการสถาปนามหาวิทยาลัยเกษตรศาสตร์
มก.จัดประชุมอธิการบดีระดับนานาชาติ ฉลองสถาปนาครบรอบ 75 ปี
มหาวิทยาลัยเกษตรศาสตร์ จัดการประชุมอธิการบดีระดับนานาชาติ เฉลิมฉลองวาระครบรอบ 75 ปี แห่งการสถาปนามหาวิทยาลัยเกษตรศาสตร์ (KU Presidents Forum: in Celebration of the 75th Anniversary of Kasetsart University "Higher Education in Times of Change") ณ ห้องประชุมสุธรรมอารีกุล อาคารสารนิเทศ 50 ปี โดยได้รับเกียรติจาก ศ.คลินิก นพ.อุดม คชินทร รมช.ศึกษาธิการ เป็นประธานพิธีเปิด เมื่อวันพฤหัสบดีที่ 1 กุมภาพันธ์ 2561
รมช.ศึกษาธิการ กล่าวว่า การประชุมในครั้งนี้ถือเป็นโอกาสอันดีที่ผู้บริหารสถาบันอุดมศึกษาจากทั่วโลกกว่า 40 ประเทศ ได้แลกเปลี่ยนเรียนรู้และแบ่งปันประสบการณ์เกี่ยวกับแนวคิดด้านการอุดมศึกษา โดยมุ่งเน้นประเด็นของการเปลี่ยนแปลงของเทคโนโลยีและโลกในยุคปัจจุบันที่เกิดขึ้นอย่างรวดเร็วและส่งผลกระทบไปทั่วโลก ไม่ว่าจะเป็นการใช้ชีวิตประจําวัน การเรียน และการทํางาน
สถาบันอุดมศึกษาจึงต้องปรับตัวและปฏิรูปสิ่งต่าง ๆ เพื่อรับมือความเปลี่ยนแปลงเหล่านั้นให้ทันเหตุการณ์ อาทิ ปรับรูปแบบการเรียนการสอนให้มหาวิทยาลัยเป็นแหล่งเรียนรู้สําหรับทุกคน ทั้งคนวัยทํางาน นักศึกษาไทย นักศึกษาต่างชาติ เป็นต้น แม้ว่าแนวทางในการรับมือกับความเปลี่ยนแปลงของแต่ละประเทศจะแตกต่างกัน แต่สิ่งสําคัญคือการที่ได้เรียนรู้ซึ่งกันและกัน สามารถนําไปประยุกต์ใช้ได้ ทั้งนี้ คาดว่าผู้เข้าร่วมประชุมจะได้แนวทางในการรับมือและแก้ปัญหาต่าง ๆ ไปปรับใช้ในประเทศของตนเองได้
นอกจากนี้ ยังมีผู้เชี่ยวชาญด้านต่าง ๆ จากสถาบันอุดมศึกษาที่พร้อมเจรจาความร่วมมือ ตลอดจนสนับสนุนและส่งเสริมในสิ่งที่ประเทศไทยยังขาดแคลน โดยคํานึงถึงคุณภาพการศึกษาเป็นหลัก เนื่องจากผลของการศึกษา พบว่า คุณภาพการศึกษาที่ดีจะส่งผลให้คุณภาพในด้านอื่น ๆ ดีขึ้นด้วย เช่น ด้านเศรษฐกิจ ด้านสังคม เป็นต้น
โอกาสนี้ รมช.ศึกษาธิการ ได้กล่าวแสดงความยินดีกับมหาวิทยาลัยเกษตรศาสตร์ในโอกาสครบรอบ 75 ปีแห่งการสถาปนา ถือเป็นสถาบันอุดมศึกษาที่มีประวัติศาสตร์ยาวนาน โดยเริ่มต้นจากการเป็นโรงเรียนสอนการเกษตร จนกระทั่งมีชื่อเสียงทั้งในและต่างประเทศจนถึงปัจจุบัน พร้อมทั้งกล่าวขอบคุณ ดร.กฤษณพงศ์ กีรติกร นายกสภามหาวิทยาลัยเกษตรศาสตร์, ดร.จงรัก วัชรินทร์รัตน์ รักษาการแทนอธิการบดีมหาวิทยาลัยเกษตรศาสตร์ ตลอดจนเอกอัครราชทูตประเทศต่าง ๆ อธิการบดี ผู้บริหาร คณาจารย์และนักศึกษา ที่จัดงานและมาเข้าร่วมประชุมเพื่อสร้างความร่วมมือสู่การเปลี่ยนแปลงของสังคมปัจจุบันให้ดีขึ้น
อรพรรณ ฤทธิ์มัน: สรุป
นวรัตน์ รามสูต: เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สํานักงานรัฐมนตรี: รายงาน
รัฐบาลไทย-ข่าวทำเนียบรัฐบาล-4 หน่วยงานจับมือเร่งผู้ประกอบการบัญชีชุดเดียว ทำงบการเงินให้ถูกต้อง
วันจันทร์ที่ 6 มีนาคม 2560
4 หน่วยงานจับมือเร่งผู้ประกอบการบัญชีชุดเดียว ทํางบการเงินให้ถูกต้อง
กรมสรรพากรจัดเสวนาพิเศษ “สิทธิประโยชน์จากการจดแจ้งทางภาษีอากรและการใช้งบการเงินที่ถูกต้อง” ณ ห้องพระอุเทน 1 กรมสรรพากร เพื่อแนะนําผู้ประกอบการให้จัดทํางบการเงินให้สอดคล้องกับสภาพที่แท้จริงของกิจการ พร้อมรับนโยบาย Thailand 4.0
วันนี้ (6 มี.ค. 60) นายประสงค์ พูนธเนศ อธิบดีกรมสรรพากร ร่วมกับศาสตราจารย์พิเศษ กิติพงศ์ อุรพีพัฒนพงศ์ ผู้แทนสภาหอการค้าแห่งประเทศไทย นายสรกิจ มั่นบุปผชาติ ผู้แทนสภาอุตสาหกรรม แห่งประเทศไทย และนายพิภวัตว์ ภัทรนาวิก ผู้แทนสมาคมธนาคารไทย ได้ร่วมเสวนาพิเศษในหัวข้อ “สิทธิประโยชน์จากการจดแจ้งทางภาษีอากรและการใช้งบการเงินที่ถูกต้อง” ณ ห้องพระอุเทน 1 ชั้น 2 อาคารกรมสรรพากร เพื่อแนะนําผู้ประกอบการให้จัดทํางบการเงินให้สอดคล้องกับสภาพที่แท้จริงของกิจการ พร้อมรับนโยบาย Thailand 4.0 ซึ่งตั้งแต่วันที่ 1 มกราคม 2562 เป็นต้นไป สถาบันการเงินต้องใช้บัญชีและงบการเงินที่ผู้ประกอบการแสดงต่อกรมสรรพากร เป็นหลักฐานในการทําธุรกรรมทางการเงินและการขออนุมัติสินเชื่อ
นายประสงค์ พูนธเนศ อธิบดีกรมสรรพากร กล่าวว่า “หน่วยงานภาครัฐและภาคเอกชนได้ผนึกกําลังในครั้งนี้เพื่อสนับสนุนผู้ประกอบการให้เติบโตอย่างยั่งยืน ในส่วนของกรมสรรพากรได้ออกมาตรการต่าง ๆ เพื่อช่วยเหลือผู้ประกอบการมาอย่างต่อเนื่อง เช่น มาตรการคืนภาษีเงินได้นิติบุคคลและภาษีมูลค่าเพิ่มอย่างรวดเร็ว สําหรับผู้เสียภาษีที่มีความน่าเชื่อถือ เพื่อเพิ่มสภาพคล่องให้แก่ผู้ประกอบการ มาตรการภาษีเพื่อการลงทุน มาตรการภาษีสําหรับการวิจัยและพัฒนา (Research & Development) หักค่าใช้จ่ายได้ 3 เท่า มาตรการภาษีเพื่อส่งเสริม New Start-up มาตรการภาษีส่งเสริมให้บุคคลธรรมดาประกอบธุรกิจในรูปนิติบุคคล ฯลฯ อย่างไรก็ตามยังมีผู้ประกอบการบางรายยังขาดความรู้ ความเข้าใจในการเสียภาษีให้สอดคล้องกับสภาพที่แท้จริงของกิจการ ส่งผลให้เสียโอกาสทางธุรกิจ และเสี่ยงต่อการถูกตรวจสอบภาษีย้อนหลัง”
อธิบดีกรมสรรพากร กล่าวเพิ่มเติมว่า “กรมสรรพากรพร้อมรับ Thailand 4.0 ด้วยการคืนภาษีเงินได้บุคคลธรรมดาผ่านระบบ PromptPay ซึ่งช่วยลดขั้นตอนและระยะเวลาในกระบวนการคืนภาษี และลดค่าใช้จ่ายในการบริหารจัดการเงินสดของประเทศในภาพรวมอีกด้วย รวมถึงการนําระบบ electronic เข้ามาให้บริการเพื่ออํานวยความสะดวกในการปฏิบัติทางภาษีอากร เช่น E-filing/ E-tax invoice/ E-receipt/ E-withholding tax ซึ่งคณะกรรมการร่วมภาคเอกชน 3 สถาบัน (กกร.) สนับสนุนการดําเนินการของกรมสรรพากรอย่างเต็มที่ เพื่อเพิ่มขีดความสามารถในการแข่งขันของผู้ประกอบการ”
สําหรับผู้ประกอบการที่มีข้อสงสัยสามารถสอบถามรายละเอียดได้ที่สํานักมาตรฐานการสอบบัญชีภาษีอากร กรมสรรพากร โทร. 02 619 8245, 02 272 9241 และ 02 272 9174
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์ เลขที่ 90 ถนนพหลโยธิน 7 พญาไท กรุงเทพฯ 10400
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเกี่ยวกับการเดินทางเยือนสหราชอาณาจักรและสาธารณรัฐฝรั่งเศส
วันอังคารที่ 19 มิถุนายน 2561
นายกรัฐมนตรีแถลงต่อสื่อมวลชนเกี่ยวกับการเดินทางเยือนสหราชอาณาจักรและสาธารณรัฐฝรั่งเศส
นายกรัฐมนตรีแถลงต่อสื่อมวลชนเกี่ยวกับการเดินทางเยือนสหราชอาณาจักรและสาธารณรัฐฝรั่งเศส
วันนี้ (19 มิถุนายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี แถลงข่าวต่อสื่อมวลชนภายหลังการประชุมคณะรัฐมนตรี เกี่ยวกับการเดินทางเยือนสหราชอาณาจักรและสาธารณรัฐฝรั่งเศส ระหว่างวันที่ 20-26 มิถุนายน 2561 ว่า ในการเดินทางเยือนในครั้งนี้จะมีการเจรจาประเด็นด้านการพัฒนาเศรษฐกิจ การค้า และการลงทุนระหว่างกัน โดยเฉพาะการส่งเสริมการลงทุนในโครงการพัฒนาระเบียงเศรษฐกิจพิเศษภาคตะวันออก (EEC) โดยการเดินทางเยือนครั้งนี้นับว่าเป็นครั้งแรกหลังจากที่ประชุมคณะมนตรีแห่งสหภาพยุโรปด้านการต่างประเทศได้ออกข้อมติให้ฟื้นฟูความสัมพันธ์ทางการเมืองในทุกระดับกับประเทศไทย ทั้งนี้ นายกรัฐมนตรียังกล่าวถึงกรณีหากมีการชุมนุมเคลื่อนไหวในระหว่างการเดินทางเยือน ว่า ไม่มีความกังวลแต่อย่างใด เนื่องจากในแต่ละประเทศจะมีกฎหมายและมาตรการในการควบคุมดูแลความสงบเรียบร้อย
รัฐบาลไทย-ข่าวทำเนียบรัฐบาล-สรุปผลการประชุมคณะกรรมการสุขภาพแห่งชาติ (คสช.)  ครั้งที่  3/2560
วันศุกร์ที่ 19 พฤษภาคม 2560
สรุปผลการประชุมคณะกรรมการสุขภาพแห่งชาติ (คสช.)  ครั้งที่  3/2560
วันนี้  (19  พฤษภาคม  2560)  เวลา  09.30 น.  ณ  ห้องประชุม  301  ตึกบัญชาการ 1  ชั้น 3  ทําเนียบรัฐบาล  โดยมีพลเรือเอก ณรงค์ พิพัฒนาศัย  รองนายกรัฐมนตรี  เป็นประธานการประชุมคณะกรรมการสุขภาพแห่งชาติ (คสช.)  ครั้งที่  3/2560 ซึ่งสรุปผลการประชุม  ดังนี
ที่ประชุมได้พิจารณาและมีมติเห็นชอบผลการสรรหาคณะกรรมการเขตสุขภาพเพื่อประชาชน เขตพื้นที่ 1 ถึง 13 ซึ่งครอบคลุมการดูแลสุขภาพของประชาชนทุกภูมิภาคอย่างทั่วถึง
นอกจากนี้ ที่ประชุมได้พิจารณาและมีมติเห็นชอบหลักการเกี่ยวกับการดําเนินการ โครงการพัฒนากลไกสนับสนุนเครือข่ายจิตอาสาประชารัฐระดับจังหวัดเสริมสร้างสังคมสุขภาวะ พ.ศ. 2560 – 2562 ทั้งนี้ โดยจะมีการปรับปรุงในรายละเอียดของการบริหารจัดการโครงการ ซึ่งที่ประชุมได้มอบหมายให้ตัวแทนของสํานักงบประมาณไปพิจารณาให้มีความเหมาะสมและสามารถขับเคลื่อนโครงการ ฯ ได้อย่างป็นรูปธรรม
พร้อมกันนี้ที่ประชุมได้กําหนดให้โครงการนี้ เป็นโครงการพิเศษที่แสดงแผนการดําเนินงาน แผนการเงิน และงบประมาณ ประจําปีงบประมาณ พ.ศ. ... ตลอดจนมีตัวชี้วัดโครงการกํากับไว้ด้วย ซึ่งจะมีการกํากับติดตามโครงการโดยจัดเข้าสู่ระบบขององค์กรผ่านกลไกของคณะกรรมการบริหาร ฯ และที่ประชุมได้มอบหมายให้คณะกรรมการบริหารโครงการ ฯ และ สํานักงานคณะกรรมการสุขภาพแห่งชาติ (สช.) ดําเนินการให้เป็นไปตามมติของที่ประชุมต่อไป
..................................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออมสิน แจง หนังสือถึงสำนักงานทนายความ เป็นการติดตามงานปกติ ไม่ใช่การเร่งรัดที่เกิดจาก “ปฏิญญามหาสารคาม” ย้ำ พร้อมแก้ไขหนี้และประนอมหนี้กับคุณครูในทุกขั้นตอน
วันอาทิตย์ที่ 22 กรกฎาคม 2561
ออมสิน แจง หนังสือถึงสํานักงานทนายความ เป็นการติดตามงานปกติ ไม่ใช่การเร่งรัดที่เกิดจาก “ปฏิญญามหาสารคาม” ย้ํา พร้อมแก้ไขหนี้และประนอมหนี้กับคุณครูในทุกขั้นตอน
ตามที่ได้ปรากฏเป็นข่าวว่าธนาคารออมสินได้มีหนังสือแจ้งถึงสํานักงานทนายความเรื่องการฟ้องคดีกับลูกหนี้สินเชื่อครู ดังรายละเอียดตามที่ปรากฏตามสื่อต่างๆ
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ได้ปรากฏเป็นข่าวว่าธนาคารออมสินได้มีหนังสือแจ้งถึงสํานักงานทนายความเรื่องการฟ้องคดีกับลูกหนี้สินเชื่อครู ดังรายละเอียดตามที่ปรากฏตามสื่อต่างๆ นั้น ธนาคารฯ ขอเรียนให้ทราบว่า ข้อความต่างๆ ที่ปรากฏในเอกสารดังกล่าวเป็นกระบวนการในการติดตามหนี้/ดําเนินคดีกับลูกหนี้ตามปกติของธนาคารฯ โดยเป็นการซักซ้อมความเข้าใจในการปฏิบัติงานของธนาคารฯ กับกลุ่มลูกหนี้ที่ธนาคารฯ ได้มีการส่งดําเนินคดีไปก่อนหน้านี้มาแล้วระยะเวลาหนึ่ง จึงไม่ใช่เป็นการเร่งรัดที่เกิดจากกรณีที่มีกลุ่มครูประกาศยุติการชําระหนี้ที่จังหวัดมหาสารคามแต่อย่างใด เป็นการปฏิบัติงานตามปกติที่ใช้กับการค้างชําระหนี้ของลูกค้าทุกกลุ่ม
ทั้งนี้ ที่ผ่านมาในส่วนของสินเชื่อข้อตกลงของครูและบุคลากรทางการศึกษา จํานวนกว่า 400,000 ล้านบาทนั้น ธนาคารฯ ได้รับความร่วมมือเป็นอย่างดีจากกลุ่มบุคลากรครูและหน่วยงานต่างๆ ที่เกี่ยวข้องของกระทรวงศึกษาธิการ ทําให้ที่ผ่านมามีหนี้เสียเพียง 0.94% โดยอีก 99.06% เป็นสินเชื่อที่ผ่อนชําระเป็นปกติ ส่วนสําหรับลูกหนี้ที่ปัจจุบันเป็นหนี้ค้างชําระ ธนาคารฯ มีมาตรการในการช่วยเหลือและผ่อนปรนการชําระหนี้ให้กับลูกหนี้ทั่วประเทศ ไม่ว่าจะเป็นมาตรการพักชําระหนี้ หรือการลดอัตราดอกเบี้ยให้ลูกหนี้ที่มีประวัติการผ่อนชําระหนี้ดี โดยในช่วงที่ผ่านมาลูกหนี้ค้างชําระเริ่มมีแนวโน้มมาแก้ไขหนี้/ปรับปรุงโครงสร้างหนี้เพิ่มมากขึ้นตามลําดับ ดังนั้นลูกหนี้ที่มีปัญหาการชําระหนี้ แต่ได้เข้าโครงการแก้ไขปรับปรุงโครงสร้างหนี้ ธนาคารฯ จึงไม่ได้ดําเนินคดีแต่อย่างใด
“ลูกหนี้ทุกรายที่มีปัญหาในการชําระหนี้สามารถเข้ามาแก้ไขหนี้กับธนาคารฯ ได้ตลอดเวลา ไม่ว่าจะอยู่ในขั้นตอนใด ทั้งลูกหนี้ที่เริ่มมีปัญหาในการชําระหนี้ จนถึงลูกหนี้ที่ธนาคารฯ ได้มีการดําเนินคดีไปแล้ว” นายชาติชาย กล่าวในที่สุด.
รัฐบาลไทย-ข่าวทำเนียบรัฐบาล-สอท.กรุงวอชิงตัน อำนวยความสะดวกและส่งคนไทยในสหรัฐฯ กลับประเทศไทยโดยเที่ยวบิน KE 94 ไปยังกรุงโซล สาธารณรัฐเกาหลี เพื่อต่อเที่ยวบินพิเศษ เที่ยวบิน KE 651 [กระทรวงการต่างประเทศ]
วันอังคารที่ 9 มิถุนายน 2563
สอท.กรุงวอชิงตัน อํานวยความสะดวกและส่งคนไทยในสหรัฐฯ กลับประเทศไทยโดยเที่ยวบิน KE 94 ไปยังกรุงโซล สาธารณรัฐเกาหลี เพื่อต่อเที่ยวบินพิเศษ เที่ยวบิน KE 651 [กระทรวงการต่างประเทศ]
สถานเอกอัครราชทูต ณ กรุงวอชิงตัน อํานวยความสะดวกและส่งคนไทยในสหรัฐฯ กลับประเทศไทยโดยเที่ยวบิน KE 94 ไปยังกรุงโซล สาธารณรัฐเกาหลี เพื่อต่อเที่ยวบินพิเศษ เที่ยวบิน KE 651 กลับประเทศไทย
สถานเอกอัครราชทูต ณ กรุงวอชิงตัน อํานวยความสะดวกให้คนไทยในสหรัฐฯ 52 คน เดินทางกลับประเทศไทยเมื่อวันอาทิตย์ที่ 7 มิถุนายน 2563 โดยเที่ยวบิน KE 94 ออกจากท่าอากาศยานนานาชาติดัลเลส กรุงวอชิงตัน เวลา 13.20 น. (จากทั้งหมด 189 คนที่เดินทางออกจากท่าอากาศยานต่าง ๆ ทั่วสหรัฐฯ ในวันเดียวกัน) ไปยังกรุงโซล สาธารณรัฐเกาหลี เพื่อต่อเที่ยวบิน KE 651 ซึ่งเป็นเที่ยวบินพิเศษที่สํานักงานการบินพลเรือนแห่งประเทศไทย (กพท.) อนุญาตให้ทําการบินรับ-ส่งบุคคลกลับประเทศไทย โดยมีกําหนดถึงท่าอากาศยานสุวรรณภูมิในวันจันทร์ที่ 8 มิถุนายน 2563 เวลา 21.45 น.
สถานเอกอัครราชทูตฯ ขอขอบคุณกระทรวงการต่างประเทศ สถานเอกอัครราชทูต ณ กรุงโซล สถานกงสุลใหญ่ ณ นครชิคาโก นครลอสแอนเจลิส และนครนิวยอร์ก รวมถึงทุกหน่วยงานที่เกี่ยวข้อง ที่ร่วมสนับสนุนให้การปฏิบัติภารกิจครั้งนี้ราบรื่นและผ่านไปด้วยดี ทั้งนี้ หน่วยงานราชการไทยในสหรัฐฯ เดินหน้าร่วมมือกันอย่างใกล้ชิดกันเพื่ออํานวยความสะดวกให้พี่น้องชาวไทยในสหรัฐฯ ได้ทยอยเดินทางกลับประเทศไทยตามความประสงค์ในช่วงที่ยังคงต้องมีมาตรการสําหรับรับมือกับสถานการณ์แพร่ระบาดของเชื้อไวรัสโควิด-19
ท่านสามารถติดตามข่าวสารอย่างใกล้ชิดจากเว็บไซต์สถานเอกอัครราชทูตฯ ที่ www.thaiembdc.org หรือหน้า Facebook นี้ ในกรณีที่ท่านมีความประสงค์และแผนจะเดินทางกลับประเทศไทยในช่วงนี้ ท่านสามารถลงทะเบียนเพื่อแจ้งแผนการเดินทางและ/หรือรับข้อมูลข่าวสารในช่วงภาวะฉุกเฉินได้ที่ www.thaiembdc.org/emergencyreg หากมีข้อสงสัยหรือคําถามเพิ่มเติม สามารถติดต่อสถานเอกอัครราชทูตฯ ได้ทางอีเมล consular@thaiembdc.org (กรณีเร่งด่วนฉุกเฉิน โทร. 202-999-7690)
#น้ําใจคนไทยไม่ทิ้งกัน #การทูตเพื่อประชาชนทุกแห่งหนเราดูแล #คนแปลกหน้าที่ดูแลคุณ
รัฐบาลไทย-ข่าวทำเนียบรัฐบาล-สธ.พัฒนาคุณภาพมาตรฐาน รพ.สต.ติดดาว “5 ดาว 5 ดี” ส่งเสริมประชาชนสุขภาพดี
วันพุธที่ 19 กันยายน 2561
สธ.พัฒนาคุณภาพมาตรฐาน รพ.สต.ติดดาว “5 ดาว 5 ดี” ส่งเสริมประชาชนสุขภาพดี
กระทรวงสาธารณสุข พัฒนามาตรฐานโรงพยาบาลส่งเสริมสุขภาพตําบลติดดาว “5 ดาว 5 ดี” ประชาชนได้รับบริการแบบองค์รวม มีคุณภาพ ใกล้บ้าน เน้นส่งเสริมสุขภาพป้องกันโรค ทุกภาคส่วนในพื้นที่มีส่วนร่วม  มี รพ.สต.
ติดดาว ผ่านเกณฑ์แล้ว 4,987 แห่ง สูงกว่าเป้าหมายที่กําหนด
กระทรวงสาธารณสุข พัฒนามาตรฐานโรงพยาบาลส่งเสริมสุขภาพตําบลติดดาว “5 ดาว 5 ดี” ประชาชนได้รับบริการแบบองค์รวม มีคุณภาพ ใกล้บ้าน เน้นส่งเสริมสุขภาพป้องกันโรค ทุกภาคส่วนในพื้นที่มีส่วนร่วม มี รพ.สต.ติดดาว ผ่านเกณฑ์แล้ว 4,987 แห่ง สูงกว่าเป้าหมายที่กําหนด 2 เท่า
วันนี้ (19 กันยายน 2561) ณ ห้องวายุภักษ์แกรนด์บอลรูม โรงแรมเซ็นทรา บาย เซ็นทารา ศูนย์ราชการแจ้งวัฒนะ กรุงเทพมหานคร นายแพทย์เจษฎา โชคดํารงสุข ปลัดกระทรวงสาธารณสุข เปิดงานแสดงผลงานและการประชุมพัฒนาคุณภาพโรงพยาบาลส่งเสริมสุขภาพตําบล ระดับประเทศ ประจําปี พ.ศ.2561 เพื่อเผยแพร่ผลงานการพัฒนาคุณภาพ รพ.สต.ติดดาว นําข้อมูลที่ได้ไปใช้วางแผนการพัฒนาการดําเนินงานพัฒนา รพ.สต. รวมทั้งเป็นการเพิ่มศักยภาพบุคลากร รพ.สต. ในการพัฒนา รพ.สต. และคุณภาพบริการประชาชน โดยมีผู้บริหารจากส่วนกลาง ส่วนภูมิภาค นายแพทย์สาธารณสุขจังหวัดและผู้แทน รพ.สต.ทั่วประเทศ เข้าร่วมประชุม 3,000 คน
นายแพทย์เจษฎา กล่าวว่า กระทรวงสาธารณสุข มีนโยบายในการพัฒนาคุณภาพหน่วยบริการทุกระดับ ตั้งแต่ระดับปฐมภูมิ เพื่อให้ประชาชนได้รับบริการสุขภาพที่มีคุณภาพ มาตรฐาน ใกล้บ้าน โดยเฉพาะโรงพยาบาลส่งเสริมสุขภาพตําบล ซึ่งเป็นหน่วยบริการพื้นฐานที่อยู่ใกล้ชิดประชาชนมากที่สุด ให้บริการแบบองค์รวม โดยได้พัฒนาการดําเนินงาน รพ.สต. ตามแนวทางและเกณฑ์คุณภาพสู่การเป็น รพ.สต.ติดดาว เชื่อมโยงระบบบริการเป็นเครือข่ายมีกระบวนการและการบริหารจัดการที่ดี โดยการมีส่วนร่วมของภาคีเครือข่ายทุกภาคส่วนในพื้นที่ ตอบสนองความต้องการและความจําเป็นด้านสุขภาพ แก้ไขปัญหาสาธารณสุขของพื้นที่ เพื่อให้ประชาชนมีสุขภาพดี มีคุณภาพชีวิตที่ดีขึ้น ชุมชนสามารถพึ่งตนเองได้
ทั้งนี้ ในปีงบประมาณ 2561 มี รพ.สต.ที่ผ่านเกณฑ์ประเมินคุณภาพ เป็น รพ.สต.ติดดาว ระดับ 5 ดาว จํานวน 3,306 แห่ง รวมสะสม 4,987 แห่ง คิดเป็นร้อยละ 50.87 สูงกว่าเป้าหมายที่กําหนดไว้คือร้อยละ 25
*************************** 19 กันยายน 2561
รัฐบาลไทย-ข่าวทำเนียบรัฐบาล-รมว.สธ. - รมช.ศธ. ร่วมพัฒนาระบบบริการตามยุทธศาสตร์จัดตั้งศูนย์ความเป็นเลิศทางการแพทย์
วันพุธที่ 14 กุมภาพันธ์ 2561
รมว.สธ. - รมช.ศธ. ร่วมพัฒนาระบบบริการตามยุทธศาสตร์จัดตั้งศูนย์ความเป็นเลิศทางการแพทย์
รัฐมนตรีว่าการกระทรวงสาธารณสุข รัฐมนตรีช่วยว่าการกระทรวงศึกษาธิการ ร่วมพัฒนาด้านวิชาการ ระบบบริการ การวิจัย ของเขตสุขภาพ กับ 19 คณะแพทยศาสตร์ ตามยุทธศาสตร์จัดตั้งศูนย์ความเป็นเลิศทางการแพทย์
รัฐมนตรีว่าการกระทรวงสาธารณสุข รัฐมนตรีช่วยว่าการกระทรวงศึกษาธิการ ร่วมพัฒนาด้านวิชาการ ระบบบริการ การวิจัย ของเขตสุขภาพ กับ 19 คณะแพทยศาสตร์ ตามยุทธศาสตร์จัดตั้งศูนย์ความเป็นเลิศทางการแพทย์ ครอบคลุม 5 สาขา ทั้งการผ่าตัดหัวใจ อุบัติเหตุ ทารกแรกเกิด มะเร็ง และการปลูกถ่ายอวัยวะ ได้มาตรฐาน แบบไร้รอยต่อ ประชาชนเข้าถึงบริการที่มีคุณภาพ สะดวก รวดเร็ว
วันนี้ (14 กุมภาพันธ์ 2561) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยศาสตราจารย์คลินิก นายแพทย์อุดม คชินทร รัฐมนตรีช่วยว่าการกระทรวงศึกษาธิการ นายแพทย์เจษฎา โชคดํารงสุข ปลัดกระทรวงสาธารณสุข พลเรือเอก จุมพล ลุมพิกานนท์ รองปลัดกระทรวงกลาโหม และผู้บริหารกระทรวงสาธารณสุข ประชุมถอดบทเรียนการดําเนินงานตามยุทธศาสตร์การจัดตั้งศูนย์ความเป็นเลิศทางการแพทย์ ในภาพรวมของประเทศ ระยะยาว (5 – 10 ปี) เป็นความร่วมมือในการจัดบริการทางการแพทย์และสาธารณสุขในทุกภูมิภาคทั่วประเทศ ระบบส่งต่อที่มีคุณภาพมาตรฐานภายในเขตสุขภาพแบบไร้รอยต่อ การพัฒนาบุคลากร และการวิจัยทางการแพทย์และสาธารณสุข
ศาสตราจารย์คลินิกเกียรติคุณ นพ.ปิยะสกล กล่าวว่า ความคืบหน้าการลงนามกรอบความร่วมมือระหว่าง 12 เขตสุขภาพ กระทรวงสาธารณสุข กับ 20 คณะแพทยศาสตร์ ของ 19 มหาวิทยาลัย สังกัดกระทรวงศึกษาธิการ กระทรวงกลาโหม และสํานักงานหลักประกันสุขภาพแห่งชาติ เมื่อวันที่ 17 กุมภาพันธ์ 2559 ในการจัดตั้งศูนย์ความเป็นเลิศด้านการแพทย์ พบว่าทุกเขตสุขภาพ ได้ร่วมมือกับคณะแพทยศาสตร์ในพื้นที่ พัฒนาใน 3 เรื่อง ทั้งด้านวิชาการ ระบบบริการ และการวิจัยที่เหมาะสมกับสภาพปัญหาและบริบทของแต่ละพื้นที่ ตามยุทธศาสตร์การจัดตั้งศูนย์ความเป็นเลิศทางการแพทย์ที่ร่วมกันจัดทําขึ้น ครอบคลุมความเชี่ยวชาญใน 5 สาขา ได้แก่ การผ่าตัดหัวใจ อุบัติเหตุ ทารกแรกเกิด มะเร็ง และปลูกถ่ายอวัยวะ เช่น โรงพยาบาลขอนแก่น ร่วมกับมหาวิทยาลัยขอนแก่น บริการผ่าตัดหัวใจ สามารถลดอัตราตายจากโรคหลอดเลือดหัวใจน้อยที่สุด อันดับ 1 ของประเทศ ลดระยะเวลารอคอยการผ่าตัดหัวใจจาก 8 เดือน เหลือ 6 เดือน มีการผลิตพัฒนาบุคลากรในหลากหลายหลักสูตร อาทิ เวชศาสตร์ชุมชน แพทย์เวชศาสตร์ครอบครัว (Family Medicine) พยาบาลเฉพาะทาง เป็นต้น พร้อมทั้งมอบให้ปลัดกระทรวงสาธารณสุข และผู้ตรวจราชการทุกเขตสุขภาพ หารือกับคณะแพทยศาสตร์ ร่วมกันกําหนดการจัดตั้งศูนย์ความเป็นเลิศ และกําหนดเป็นตัวชี้วัดให้เกิดผลเป็นรูปธรรมในระยะ 1 ปี อย่างน้อยเขตละ 1 เรื่อง
ทั้งนี้ ยุทธศาสตร์การจัดตั้งศูนย์ความเป็นเลิศทางการแพทย์ ฯ ได้ผ่านการเห็นชอบในหลักการจากคณะกรรมการนโยบายและพัฒนาการศึกษา โดยให้กระทรวงสาธารณสุข จัดทําแผนการดําเนินงานระยะ 3 ปีแรก จัดลําดับความสําคัญ และปรับลดจาก 20 ศูนย์ เป็น 6 ศูนย์ตามเขตการปกครอง 6 ภาค ขณะนี้ อยู่ระหว่างการปรับรายละเอียดเพื่อเสนอคณะกรรมการ และคาดว่าจะเสนอคณะรัฐมนตรีภายในเดือนมีนาคมนี้เพื่อให้ประชาชนสามารถเข้าถึงบริการที่มีคุณภาพ สะดวก รวดเร็วยิ่งขึ้น
******************* กุมภาพันธ์ 2561